
Osnovni sud u Bijeljini, sudija Sekulić Cvijeta u pravnoj stvari tužiteljice P.-Đ. M. iz B. … , koju zastupa punomoćni advokat Z.B. iz Z.,    protiv tuženog DOO “K.” DM” B., … ,  koje zastupa   punomoćnik advokat R.P.  iz B., radi utvrđenja i naknade štete,vrijednost predmeta spora 700,00 KM, nakon što je dana 07.06.2024.godine održana i zaključena usmena i javna glavna rasprava u prisustvu   punomoćnika parničnih stranaka, dana 13.06.2024.godine donio je sljedeću

PRESUDU

Usvaja   kao osnovan tužbeni zahtjev tužiteljice, te se :

“Poništava se kao nezakonito rješenje tuženog od 17.07.2023. godine kojim je prestao radni odnos tužiteljice kod tuženog 17.07.2023. godine.

Utvrđuje se da je tužiteljici radni odnos prestao sa danom 20.07.2023. godine.

Obavezuje se tuženi da tužiteljici na ime naknade štete isplati iznos od 702,50 KM, sa zakonskom zateznom kamatom počev  od 18.12.2023. godine pa do isplate. 

OBAVEZUJE SE tuženi da tužiteljici naknadi troškove parničnog postupka u iznosu od 1.130,00  KM, u roku od 15 dana od dana pravosnažnosti presude pod prijetnjom mjera prinudnog izvršenja. U preostalom djelu zahtjev za nakandu troškova postupka tužiteljice  se odbija kao neosnovan.

Obrazloženje

Tužiteljica  je  protiv tuženog društva ovom sudu dana 18.12.2023.godine podnijela tužbu u kojoj je navela da je   bila zaposlena kod tuženog na radnom mjestu obućarski radnik, da je dana 17.07.2023. g. tuženi donio rješenje o prestanku radnog odnosa navodeći kao razlog sporazumni prestanak radnog odnosa, ističe da do sporazumnog raskida radnog odnosa nije došlo niti su ispunjeni zakonski uslovi, u toku postupka su dodali da je postupanje tuženog evidentno nezakonito jer u trenutku   donošenja i dejstva osporenog rješenja nije postojao valjan pravni osnov za prestanak radnog odnosa. Sporazum o prestanku radnog odnosa je stekao dejstvo tek 20.07.2023. godine iz čega jasno proizlazi da je utuženo rješnje nezakonito. U toku postupka je tužiteljica uredila tužbu navodeći kao pravni osnov iste u članovima 195 i 177 Zakona o radu, ističu da Zakon o radu eksplicitno daje pravo radniku kome radni odnos prestao bez pravnog osnova pravo na naknadu štete do najviše 12 plata i da    pravo ne zavisi od činjenice da li je radnik ili nije trpio štetu već je zakonska pretpostavka da je   pretprpio štetu; tužiteljica štetu potražuje  u minimalnom iznosu od jedne plate. U tom smislu konačno opedeljenim I uređenim tužbenim zahtjevom traži da se poništi  kao nezakonito rješenje tuženog od 17.07.2023. godine , da  se tuženi obaveže da tužiteljici na ime naknade štete isplati iznos od 702,50 KM, sa zakonskom zateznom kamatom počev  od 18.12.2023. godine , te potražuje troškove postupka.

U odgovoru na tužbu i tokom   tuženi je osporio u cijelosti tužbeni zahtjev kao neosnovan, navodeći   da su nedokazane sve tvrdnje tužiteljice , da je članom 177. stavom 1. Zakona o radu propisano je da radni odnos može da prestane na osnovu pisanog sporazuma poslodavca i radnika, da u konkretnom slučaju, Sporazum o prestanku ugovora o radu od 17.07.2023. godine predstavlja proizvod saglasnosti volja tužiteljice i tuženog o prestanku radnog odnosa, te je na temelju istog tuženi donio Rješenje o prestanku o radnom odnosu kojim je i formalnopravno regulisan radnopravni status tužiteljice, da je tužiteljica je sama izrazila volju za prestankom radnog odnosa potpisivanjem sporazuma sa tuženim, te potpis na istom ovjerila kod nadležnog organa jedinice lokalne samouprave, a nakon toga pokreće sudski postupak za utvrđivanje nezakonitosti prestanka radnog odnosa koji je bio rezultat njene želje i volje, da bi tužiteljica  morala da tužbenim zahtjevom traži i poništenje Sporazuma o prestanku ugovora o radu od 17.07.2023. godine, a da bi isti  mogao biti poništen jedino da je tužiteljica u ovom postupku dokazala da je u vrijeme zaključenja sporazuma o prestanku ugovora o radu bila u takvom psihičkom stanju usljed kojeg nije bila u mogućnosti da shvati značaj davanja izjave o sporazumnom raskidu ugovora o radu sa poslodavcem,  da tužiteljica   nije mogla pretpjeti štetu u visini cijele mjesečne plate čak i u slučaju da je tuženi postupio suprotno odredbama zakona kojima je propisan postupak za prestanak radnog odnosa, imajući u vidu da bi tužiteljici svakako radni odnos prestao 20.7.2023. godine kao danom ovjere sporazuma, umjesto 17.07.2023. g. kao što je to bio slučaj, da se eventualna šteta tužiteljice   ogledal isključivo u izgubljenoj zaradi za period od 17.07.2023. do 20.07.2023. godine, a nikako u visini postavljenog tužbenog zahtjeva, te da je za naknadu štete  potrebno dokazati i odgovornost štetnika, a u konkretnom slučaju, odgovornosti za nastanak eventualne štete  nema na strani poslodavca. Predložio je da se tužbeni zahtjev u cijelosti odbije kao neosnovan, nije potraživao troškove postupka. 

U toku postupka provedeni su dokazi i to uvidom i čitanjem Rješenja o prestanku radnog odnosa tužilje od 17.07.2023 godine, Sporazuma o prestanku ugovora o radu od 17.07.2023.godine koji je ovjeren 20.07.2023.g., Ugovora o radu na određeno vrijeme od 30.06.2023.godine, radne knjižica za tužiteljcu, izvoda iz MKR za kćerku Đ.U. i Đ.L. i Presude Osnovnog sud Bijeljina 80 0 P 131212 21 P; zatim su pročitani nalaz i mišljenje vještaka ekonomske struke S.S. od 27.05.2024. godine, koji vještak je saslušan na ročištu za glavnu raspravu, te je proveden dokaz saslušanjem svjedoka K.J..
 
Nakon ocjene provedenih dokaza, u smislu člana 8.  Zakona o parničnom postupku (“ Službeni glasnik RS” br. 58/03 do 61/13- u daljem tekstu: ZPP), sud je odlučio kao u izreci ove presude iz sledećih razloga. 

 Među strankama je nesporno da je tužiteljica bila zasposlena kod tuženog na radnom mjestu obućarski radnik u period od 19.05.2022. do 17.07.2023. godine, bez prekida,   da joj je radni odnos prestao dana 17.07.2023.g., na osnovu Rješenja tuženog od 17.07.2023.g , sve navedeno je potvrđeno i materijalnim dokazima odnosno pročitanim ugovorom o radu na određeno vrijeme, Rješenjem od 17.07.2023. g., uvidom u radnu knjižicu, te izjavom svjedoka koji je saslušan.  

Među strankama je sporno da li je radni odnos  tužiteljici prestao na zakonit način i da ima pravo na naknadu štete po članu 195 Zakona o radu.

Uvidom u Rješenje tuženog od 17.07.2033. g. sud je utvrdio da je tuženi dana 17.07.2033. g. donio Rješenje kojim tužiteljic prestaje radni odnos navednog dana zbog spoprazumnog raskida Ugovora.

Na osnovu ovog Rješenja tužiteljica je nesporno odjavljena kod Poreske uprav e sa danom 17.07.20233. g. 

Uvidom u Sporazuma o prestanku ugovora o radu , u tekstu kog  stoji datum 17.07.2023.godine, sud je utvrdio da se isti zaključuje zbog obostran og dogovora proizašlog iz zahtjev radnika, isti je kod nadležnog organa  ovjeren 20.07.2023.g. pod brojem 1I-8458/2023.

Svjedok K.J., radnik tuženog, koja je obavljala administrativne poslove vezano za ovaj otkaz, je pred sudom izjavila da se tužiteljica obratila tuženom sa željom da prekine radni odnos, da su uradili sporazumni raskid, zato što je to najbrža varijanta jer je navela da ima velike probleme, da je  tužiteljica sporazumni raskid  trebala da ovjeri taj dan u opštini i da  vrati isti dan, ali je ona vratila dokument posle 3 dana 20.07.2023. godine , da je Rješenje o sporazumnom raskidu radnog odnosa je urađen 17.07.2023.g., sa kojim danom je tužiteljica i odjevljena kod Poreske uprave.

Iz nalaza  vještaka ekonomske struke S.S.  od 27.05.2024..g.   sud je utvrdio   iznos mjesečne plate tužiteljice u iznosu od 702,50 KM , pa je punomoćnik tužiteljice uredio tužbeni zahtjev u skladu sa nalazom i mišljenjem vještaka . 

Sud je poklonio povjerenje nalazu i mišljenju vještaka ekonomske struke   kao stručnom i objektivnom izrađenom u skladu sa pravilima nauke i vještine  , a na koji nalaz i mišljenje ni parnične stranke nisu imale konkretizovanih prigovora niti primjedbi. 

Odredbom člana  177. stav 1 Zakona o radu („Službeni glasnik Republike Srpske“ br. 1/16 i 66/18 - u daljem tekstu ZR) propisano je da radni odnos može da prestane na osnovu pisanog sporazuma poslodavca i radnika, a stavom 3 istog člana propisano je da sporazum iz stava 1 ovog člana proizvodi pravno dejstvo od dana ovjere potpisa radnika na sporazumu od strane nadležnog organa lokalne samouprave.       

Odredbama člana 195 stav 1 ZR propisano je da ako nadležni sud u toku postupka utvrdi da je radniku prestao radni odnos bez pravnog osnova, a radnik ne zahtijeva da se vrati na rad, sud će, na zahtjev radnika, obavezati poslodavca da radniku isplati naknadu štete u iznosu od najviše 12 plata radnika, u zavisnosti od vremena provedenog u radnom odnosu kod poslodavca, godina života radnika i broja izdržavanih članova porodice, a što se detaljnije uređuje kolektivnim ugovorom. Stavom 3 propisano je da se odlukom suda utvrđuje datum prestanka radnog odnosa.

U ovom slučaju iz navedene odluke o prestanku radnog odnosa od 17.07.2023. godine proizlazi da tužiteljici prestaje radni odnos zbog sporazumnog raskida ugovora; da je sporazum o prestanku radnog odnosa ovjeren dana 20.07.2023.g.
 
Imajući u vidu da je za punovažnost odluke o prestanku radnog odnosa na osnovu sporazuma nužno da radnik na sporazumu o prestanku radnog odnosa ovjeri svoj potpis kod nadležnog organa lokalne samouprave, te da  sporazum proizvodi pravno dejstvo od dana ovjere potpisa radnika na sporazumu od strane nadležng organa lokalne samouprave,  to je sporna odluka o prestanku važenja ugovora o radu suprotna odredbi člana 177. ZR, jer je donijeta i proizvela je dejstvo prije nego što je potpis radnika na sporazum propisno ovjeren, pa je samim tim nezakonita. 

Kako sporazum o prestanku radnog odnosa ne proizvodi dejstvo, a poslodavac nije dokazao druge zakonite razloge za otkaz, jasno je da tužiteljica ima pravo u skladu sa članom 195. Zakona o radu RS da se utvrdi da je ovaj otkaz nezakonit. 

Irelevantni su navodi tuženog da je tužiteljica tražila i htjela prestanak radnog odnosa, da je sporazum odnijela dana 17.07.2023. g. i da je isti trebala taj dan ovjeriti i vratiti tuženom, zakonske norme člana 195 su izričite i stroge, te moraju biti ispoštovane u cjelosti, što u konkretnom slučaju od strane tuženog nije učinjeno.  Bitno je da  sporazum ne proizvodi pravno dejstvo iz objektivnog razloga, jer je rješenje o prestanku radnog odnosa na osnovu sporazuma donijeto i proizvelo je pravno dejstvo prije nego što je sporazum propisno ovjeren.


Prigovori tuženog vezani za suštinu i prirodu Sporazum o prestanku ugovora o radu od 17.07.2023. godine , te nužnost  da tužbenim zahtjevom traži  poništenje Sporazuma  su neosnovani, tužiteljica traži poništenje Rješenja koje je donijeto nezakonito, iz razloga koje je sud obrazložio u prethodnom djelu obrazloženja; sam Sporazum kao i volja tužiteljice da prestane radni odnos nije sporan; sporno je Rješenje koje je donijeto prije nego što je sporazum proizveo pravno dejstvo, što rješenje čini nezakonitim.


Tuženi je trebao i morao da sačeka da se potpisani i propisno ovjeren sporazum preda tuženom da bi započeo sa postupkom donošenja rješenja i odjave radnika, a tuženi to nije učinio.

Stavom 3 člana 195 ZR je određeno da sud odlukom mora da utvrdi datum prestanka radnog odnosa, jer je ovom presudom poništeno rješenje o prestanku radnog odnosa i ostalo je bez pravnog dejstva, sud je dužan da utvrdi datum koji se ima smatrati datumom prestanka radnog odnosa. Prema stanju spisa sud cijeni da je to 20.07.2023. g. imajući u vidu potpis i ovjeru sporazuma, te sam tužbeni zahtjev tužiteljice.


Odlučujući o djelu tužbenog zahtjeva kojim se traži da sud obaveže tuženog da tužiteljici isplati naknadu štete u iznosu od jedne plate, sud je cijenio da je tužiteljica u toku postupka provela dokaze da je kod poslodavca-tuženog bila u radnom odnosu godinu i dva mjeseca, da je samohrana majka dvoje maloljetne edjece, da ona ima 44 godine života, te je cijenio da tužiteljica ima pravo na traženo. Ova šteta se   dosuđuje paušalno, međutim u ovom postupku tužiteljica je provela vještačenje u cilju utvrđivanja iznosa plate, jer je tuženi isto odnosno samu štetu sporio. Pored toga tužiteljica je provela gore navedene dokaze na okolnosti od kojih zavisi ova šteta koji nisu bili sporni, te je sud usvojio traženi iznos štete.   U kontekstu navedenog sud cijeni prigovore tuženog da  se eventualna šteta tužiteljice   ogleda isključivo u izgubljenoj zaradi za period od 17.07.2023. do 20.07.2023. godine, a nikako u visini postavljenog tužbenog zahtjeva, te da je za naknadu štete  potrebno dokazati i odgovornost štetnika, kao neosnovane. Naime, suština ovog člana je da se radniku daje pravo da traži i dobije iznos na ime naknade štete kada mu je poslodavca dao nezakonit otkaz ugovora o radu a radnik ne želi da se vrati na posao, ovo je jedan vid materijalne satisfakcije radnika. U tom kontekst ne možemo govoriti o nužnosti utvrđivanja odgovrnosti tuženog za nastalu štetu, kao i o načinu dokazivanja štete. Zakonodavac je rekao da ako nadležni sud u toku postupka utvrdi da je radniku prestao radni odnos bez pravnog osnova (što je u ovom postupku utvrđeno), a radnik ne zahtijeva da se vrati na rad (što tužiteljica ne traži), sud će, na zahtjev radnika, obavezati poslodavca da radniku isplati naknadu štete u iznosu od najviše 12 plata radnika (tužiteljica traži štetu u visini jedne plate), u zavisnosti od vremena provedenog u radnom odnosu kod poslodavca, godina života radnika i broja izdržavanih članova porodice, a što se detaljnije uređuje kolektivnim ugovorom (na te okolnosti tužiteljica provodi dokaze i utvrđuje činjenice), na osnovu čega sud cijeni da su ispunjeni uslovi za dosudu traženog iznosa.
Na dosuđeni iznos tužiteljica ima pravo na  zakonsku zateznu kamatu počev od dana 18.12.2023. godine  shodno članu 277. Zakon o obligacionim odnosima („Službeni list SFRJ“ broj 29/78 do 57/89 te Službeni glasnik Republike Srpske 17/93 do 74/04).

Sud je cijenio i ostale dokaze provedene tokom postupka ali smatra da nisu od značaja za donošenje pravilne odluke u ovoj pravnoj stvari. 

Shodno uspjehu u parnici, sud je obavezao tuženog da tužitreljici  nadoknadi troškove parničnog postupka opredjeljenje do zaključenja glavne rasprave a koji se odnose na   nagradu za sastav tužbe po kvalifikovanom punomoćniku  advokatu   u iznosu od 250,00 KM  po strukturi 200,00 KM osnovna nagrada uvećana za paušalnu nagradu od 25 % tj. 50,00 KM  , zastupanje na dva održana ročišta pripremno ročište dana 17.05.2024. g. i glavna rasprava dana 07.06.2024. g, po 200,00 KM, te pripremo ročište 29.04.2024. g. koje je odloženo iznos od 100,00KM, odsustvo iz kancelarije za 3 započeta sata po 60,00KM ukupno 180,00KM,  te isplaćene nagrade za vještaka od 200,00 KM, što ukupno iznosi od   1.130,00 KM.

Sud je odbio zahtjev za naknadu troškova odsustva iz kancelarije preko dosuđena 2 sata   i troškova od   na ime  dva   dolazka   vlastitim automobilom Z.-B.-Z. punomoćnika advokata iz Z., cijeneći stav Vrhovnog suda zauzet 30.01.2014. g. prema kome u situaciji kada stranka angažuje punomoćnik advokat van sjedišta suda ima pravo na naknadu troškova do visine troškova koje bi imala da  je zastupa advokata čije je sjedište u mjestu suda, sem situacija iz člana 387 stav 1 ZPP-asloženosr predmeta, specijalizacija advokata za određenu vrstu predmeta, nedostatak advokata u sjedištu suda ili  objektivna nemogućnost angažovanja istih, a koje okolnosti tužiteljica  nije dokazala. 

Sud je odbio zahtjev tužiteljice za dosudu paušala na iznose troškova za zastupanje na ročištima    jer tužilac   ima pravo na jednu paušalnu nagradu uz sastav tužbe u skladu sa tarifnim brojem 12.AT, jer je izvjesno da je tada bilo nužno prikupljanje informacija, predaja podneska-poštarina i sl. Za ostale preduzete radnje paušal se ne dosuđuje prema opšteprihvaćenom stavu prakse Okružnog suda u Bijeljini (sud nije vezan za mišljenje AK RS o primjeni tarifnog broja 12. ATRS) niti po automatizmu, nego je nužno dokazati ili bar argumentovano obrazložiti koje su to preduzete radnje za koje nije predviđena posebna nagrada,a što tužilac nije izvan svake razumne sumnje učinio vjerovatnim da je učinjeno u smislu izvršenja sporednih radnji. Za sastav tužbe je odbijen iznos od 10,00KM na ime troškova poštarine, jer je to stavka koja je obuhvaćena paušalom, a koji je dosuđen za sastav tužbe.

Preko dosuđenih iznosa zahtjev za troškove je odbijen kao neosnovan i previsoko postavljen, obzirom na vrijednost predmeta spora na koji se obračunavaju troškovi što je naprijed obrazloženo. 
  

U skladu sa naprijed navedenim odlučeno je kao u izreci presude. 

Pouka o pravnom lijeku:			                          Sudija
Protiv ove presude može se izjaviti žalba                      Sekulić Cvijeta
Okružnom sudu Bijeljina, putem ovog                                            
suda, i to u roku od 15 dana, koji rok za tužilju
počinje teći prvog narednog dana od dana prijema presude,
a za tuženog počev od prvog narednog dana od dana donošenja presude.

